SIR হয়রানি! আদালত চত্বরে ঘুরছেন ৮০ বছরের বৃদ্ধ

ঘাটাল: এসআইআর (SIR) হয়রানি অব্যাহত ভোটার লিস্টে (Voter List)। নাম তুলতে আদালত চত্বরে ঘুরছেন ৮০ বছরের বৃদ্ধ সুকুমার মন্ডল। সুকুমারবাবুর নেই ২০০২-এ ভোটার লিস্টে নাম। ভোটার লিস্টে নাম তোলার জন্য আদালত চত্বরে ঘুরছেন বৃদ্ধ (Old Man)।

আদালতে এভিডেভিট করে মায়ের নামের সঙ্গে তার নাম যোগ করতে হবে তবেই উঠবে ভোটার লিস্টে নাম জানিয়েছেন বিএলও।

সুকুমার মন্ডল (Sukumar Mondal) ঘাটাল (Ghatal) পুরসভার ১৩ নম্বর ওয়ার্ড পরেশনগর ১১৬ নম্বর বুথের বাসিন্দা। সুকুমার বাবুরা পাঁচ ভাই, চার ভাইয়ের ভোটার লিস্টে নাম রয়েছে কিন্তু ২০০২-এ ভোটার লিস্টে তার নাম বাদ সুকুমারের। ভোটার লিস্টে নাম তোলার জন্য দুশ্চিন্তায় রাত্রিতে ঘুম উড়েছে জানালেন সুকুমারবাবু।

এ বিষয়ে এলাকার বুথ লেভেল অফিসার ক্যামেরার সামনে কোনও প্রতিক্রিয়া দিতে রাজি হননি, তবে তিনি স্বীকার করে নিয়েছেন সুকুমারবাবু আদালতের এভিডেভিট নিয়ে আসলে তবেই তিনি ভোটার লিস্টে নাম তুলতে পারবেন।

আরও পড়ুন- পূর্ব মেদিনীপুরের নিপায় আক্রান্তকে নিয়ে সংক্রামণের ভয় ময়নায়!

উল্লেখ্য, এসআইআর নিয়ে রাজ্য রাজনীতিতে তোলপাড়। অর্মত্য সেন থেকে কান্তি গাঙ্গুলি, অভিনেতা দেব সহ প্রাক্তন নৌসেনা প্রধান সহ একাধিক প্রতিষ্ঠিত ব্যক্তিতে এসআইআর শুনানির নোটিস দেওয়া হয়েছে। যা নিয়ে কমিশন ও কেন্দ্রকে নিশানা করে তোপ দেগেছেন মুখ্যমন্ত্রী মমতা বন্দ্যোপাধ্যায় সহ অভিষেক বন্দ্যোপাধ্যায়। একইসঙ্গে প্রবীণ ও প্রতিবন্ধীদের শুনানিতে গিয়ে দীর্ঘ সময় অপেক্ষায় থাকা নিয়েই কমিশনের তীব্র সমালোচনা করেছেন মুখ্যমন্ত্রী।